CELEX: 32011R1216
Language: hr
Date: 2011-11-24
Title: Provedbena uredba Komisije (EU) br. 1216/2011 od 24. studenoga 2011. o izmjeni Uredbe Komisije (EU) br. 691/2010 o utvrđivanju plana performansi za usluge u zračnoj plovidbi i mrežnih funkcija  Tekst značajan za EGP

07/Sv. 23
               
               
                  HR
               
               
                  Službeni list Europske unije
               
               
                  116
               
            32011R1216
      
                  L 310/3
               
               
                  SLUŽBENI LIST EUROPSKE UNIJE
               
            PROVEDBENA UREDBA KOMISIJE (EU) br. 1216/2011
      od 24. studenoga 2011.
      o izmjeni Uredbe Komisije (EU) br. 691/2010 o utvrđivanju plana performansi za usluge u zračnoj plovidbi i mrežnih funkcija
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskoga neba (okvirna Uredba) (1), a posebno njezin članak 11.,
      budući da:
      
                  (1)
               
               
                  Uredbom Komisije (EU) br. 691/2010 o utvrđivanju plana performansi za usluge u zračnoj plovidbi i mrežnih funkcija i izmjeni Uredbe (EZ) br. 2096/2005 o utvrđivanju zajedničkih zahtjeva za pružanje usluga u zračnoj plovidbi (2) predviđeni su ključni pokazatelji performansi (KPP) i obvezujući ciljevi na ključnim područjima performanse u vezi sa sigurnošću, okolišem, kapacitetom i isplativošću.
               
            
                  (2)
               
               
                  Sigurnosni KPP-i za postavljanje nacionalnih ciljeva ili ciljeva funkcionalnog bloka zračnog prostora (FAB) utvrđeni u Prilogu I. Uredbi (EU) br. 619/2010 su: učinkovitost upravljanja sigurnošću kako je izmjerena metodologijom temeljenom na okviru za nadzor zrelosti sigurnosti ATM-a; primjena klasifikacije ozbiljnosti pomagala za analizu rizika kako bi se omogućilo usklađeno izvješćivanje o ocjeni ozbiljnosti narušavanja minimalne separacije, neodobrenih ulaza na uzletno-sletnu stazu i specifičnih tehničkih događaja ATM-a; i izvješćivanje o kulturi pravičnosti.
               
            
                  (3)
               
               
                  U skladu s Prilogom I. Uredbi (EU) br. 691/2010 Komisija, države članice, Europska agencija za sigurnost zračnog prometa (EASA) i Europska organizacija za sigurnost zračne plovidbe (Eurocontrol) bi trebali dalje zajedno razvijati ove sigurnosne KPP-e, a Komisija bi ih trebala donijeti prije prvog referentnog razdoblja.
               
            
                  (4)
               
               
                  U tu svrhu, Komisija je uspostavila radnu skupinu koja se sastoji od predstavnika iz EASA-e, Eurocontrola i Komisije (takozvana Radna skupina E3). Ta je radna skupina izradila tehničko izvješće pod nazivom „Metrika za ključne pokazatelje performanse sigurnosti za plan performansi”. To se izvješće dalje razvijalo na temelju komentara dobivenih od država članica i dionika te čini tehničku osnovu za ovu Uredbu i s njom povezene prihvatljive načine usklađivanja (AMC) i smjernice (GM).
               
            
                  (5)
               
               
                  Pri razvoju sigurnosnih KPP-a u obzir trebalo bi uzeti posao koji je već obavljen u vezi s drugim inicijativama, kao što su EASA-ina inicijativa „Plan sigurnosti” i Eurocontrolove inicijative „Pomagala za analizu rizika” i „Okvir za nadzor zrelosti sigurnosti ATM-a”.
               
            
                  (6)
               
               
                  Iskustvo stečeno postupnom provedbom plana performansi pokazuje da bi vrijeme koje je Komisiji dano za ocjenu revidiranih ciljeva performansi trebalo produžiti, imajući u vidu opseg posla nastao radi detaljne ocjene planova performansi te radi obavljanja potrebnih razgovora s nacionalnim nadzornim tijelima i osiguravanja primjerenog obrazloženja rezultata te ocjene.
               
            
                  (7)
               
               
                  Uredbu (EU) br. 691/2010 bi trebalo stoga na odgovarajući način izmijeniti.
               
            
                  (8)
               
               
                  Mjere predviđene ovom Uredbom u skladu su s mišljenjem Odbora za jedinstveno nebo,
               
            DONIJELA JE OVU UREDBU:
      Članak 1.
      Uredba (EU) br. 691/2010 mijenja se kako slijedi:
      
                  1.
               
               
                  Članak 14. mijenja se kako slijedi:
                  
                              (a)
                           
                           
                              u stavku 1., „dva mjeseca” zamjenjuju se s „četiri mjeseca”;
                           
                        
                              (b)
                           
                           
                              u stavku 2., „dva mjeseca” zamjenjuju se s „četiri mjeseca”;
                           
                        
                              (c)
                           
                           
                              u stavku 3., „dva mjeseca” zamjenjuju se s „četiri mjeseca”.
                           
                        
            
                  2.
               
               
                  U Prilogu I., točka 1. odjeljka 2. zamjenjuje se sljedećim:
                  „1.   KLJUČNI POKAZATELJI PERFORMANSI U VEZI SA SIGURNOŠĆU
                  
                              (a)
                           
                           
                              Prvi nacionalni/FAB-ov sigurnosni KPP za prvo referentno razdoblje je učinkovitost upravljanja sigurnošću koja se mjeri metodologijom temeljenom na okviru za nadzor zrelosti sigurnosti ATM-a.
                              U pogledu država članica te njihovih nacionalnih nadzornih tijela i pružatelja usluga u zračnoj plovidbi koji su certificirani za pružanje usluga u zračnom prometu ili komunikacijskih, navigacijskih i nadzornih usluga, ovaj se KPP mjeri razinom provedbe sljedećih ciljeva upravljanja:
                              
                                          —
                                       
                                       
                                          sigurnosna politika i ciljevi,
                                       
                                    
                                          —
                                       
                                       
                                          upravljanje rizicima za sigurnost,
                                       
                                    
                                          —
                                       
                                       
                                          osiguravanje sigurnosti,
                                       
                                    
                                          —
                                       
                                       
                                          promicanje sigurnosti,
                                       
                                    
                                          —
                                       
                                       
                                          kultura sigurnosti.
                                       
                                    
                        
                              (b)
                           
                           
                              Drugi nacionalni/FAB-ov sigurnosni KPP za prvo referentno razdoblje je primjena niže navedene klasifikacije ozbiljnosti, koja se temelji na metodologiji pomagala za analizu rizika, za izvješćivanje o najmanje tri kategorije događaja: narušavanje minimalne separacije, neodobreni ulaz na uzletno-sletnu stazu i specifični tehnički događaji ATM- u svim centrima za kontrolu zračnog prometa i zračnim lukama. Države članice mogu odlučiti da ovu metodu ne primjenjuju za zračne luke s manje od 50 000 kretanja u komercijalnom zračnom prometu godišnje.
                              Pri izvješćivanju o gore navedenim događajima, države članice i pružatelji usluga u zračnoj plovidbi moraju upotrebljavati sljedeće klase ozbiljnosti:
                              
                                          —
                                       
                                       
                                          ozbiljna nezgoda,
                                       
                                    
                                          —
                                       
                                       
                                          velika nezgoda,
                                       
                                    
                                          —
                                       
                                       
                                          značajna nezgoda,
                                       
                                    
                                          —
                                       
                                       
                                          bez utjecaja na sigurnost,
                                       
                                    
                                          —
                                       
                                       
                                          nije utvrđeno: na primjer, takvo utvrđivanje bilo je onemogućeno zbog nedostatka raspoloživih informacija ili dokaza na temelju kojih se nije mogao izvesti zaključak ili proturječnih dokaza.
                                       
                                    Izvješćivanje o primjeni ove metode obavlja se za pojedinačne događaje.
                           
                        
                              (c)
                           
                           
                              Treći nacionalni/FAB-ov sigurnosni KPP za prvo referentno razdoblje je izvješćivanje od strane država članica i njihovih pružatelja usluga u zračnoj plovidbi, putem upitnika koji je uveden u skladu s točkom (e), kojim se mjeri razina prisutnosti i odgovarajuća razina odsutnosti kulture pravičnosti.
                           
                        
                              (d)
                           
                           
                              Tijekom prvog referentnog razdoblja nema ciljeva performansi sigurnosti na razini EU-a. Međutim, države članice mogu postaviti ciljeve koji odgovaraju ovim sigurnosnim KPP-ovima.
                           
                        
                              (e)
                           
                           
                              Kako bi se olakšali provedba i mjerenje sigurnosnih KPP-a, EASA prije početka prvog referentnog razdoblja, uz savjetovanje s tijelom za reviziju performansi, donosi prihvatljive načine usklađivanja i smjernice u skladu s postupkom donesenim na temelju članka 52. Uredbe (EZ) br. 216/2008.
                           
                        
                              (f)
                           
                           
                              Eurocontrol pravovremeno osigurava informacije potrebne za razvoj dokumenata iz točke (e), uključujući najmanje specifikaciju metodologije pomagala za analizu rizika i njezinog daljnjeg razvoja te detalje o metodologiji okvira za nadzor zrelosti sigurnosti ATM-a i njezinim faktorima ponderiranja.
                           
                        
                              (g)
                           
                           
                              Nacionalna nadzorna tijela svake godine do 1. veljače izvješćuju EASA-u o godišnjem mjerenju KPP-a iz točaka (a) i (c) (upitnici o učinkovitosti upravljanja sigurnošću i kulturi pravičnosti) za prethodnu godinu, koje izvode nacionalna nadzorna tijela i pružatelji usluga u zračnoj plovidbi. Ova godišnja mjerenja se upotrebljavaju kao ulazni podaci za funkcije praćenja opisane u točkama (h) i (i). Ako se pojave bilo kakve promjene u godišnjem mjerenju KPP-a, nacionalna nadzorna tijela moraju predočiti te promjene prije roka za podnošenje sljedećeg godišnjeg izvješća.
                           
                        
                              (h)
                           
                           
                              Nacionalna nadzorna tijela prate provedbu i mjerenje KPP-a sigurnosti od strane pružatelja usluga u zračnoj plovidbi, u skladu s postupcima za nadzor sigurnosti utvrđenim u Provedbenoj Uredbi Komisije (EU) br. 1034/2011 (*).
                           
                        
                              (i)
                           
                           
                              U okviru svojih inspekcijskih pregleda standardizacije, EASA prati provedbu i mjerenje KPP-a sigurnosti od strane nacionalnih nadzornih tijela, u skladu s radnim metodama iz članka 24. Uredbe (EZ) br. 216/2008. EASA o rezultatima tih inspekcijskih pregleda obavješćuje tijelo za reviziju performanse.
                           
                        
                     (*)  SL L 271, 18.10.2011., str. 15.”"
						
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 24. studenoga 2011.
         
            
               Za Komisiju
            
            
               Predsjednik
            
            José Manuel BARROSO
         
      
      
         (1)  SL L 96, 31.3.2004., str. 1.
      
         (2)  SL L 201, 3.8.2010., str. 1.